
A Honvédszakszervezet Központi Iroda, az MH 5. Bocskai István Lövészdandár debreceni Hosz alapszervezet közreműködésével 24 órás horgászverseny kerül megrendezésre, melyre 2016. május 6-ig van lehetőség jelentkezni...
A Horgászverseny helye: Pródi horgásztó
Ideje: 2016.05.27. 18.00 – 2016.05.28. 18.00
Jelentkezési határidő: 2016.05.06.  12.00 óra
A horgászversenyen 3 fős csapatok vehetnek részt, (2 fő versenyző és 1 fő segítő) a versenyzők kizárólag a LIGA tagjai lehetnek.

A tó megközelítése: Hajdúböszörménytől Polgár felé haladva, a 35-ös sz. főút 51 -es km szelvényénél található bekötő úton lehet megközelíteni.

A horgásztó webcíme: http://prodihorgasztavak.hu/
A versenyre jelentkezni a versenykiírásban szereplő időpontig írásban lehet a „Nevezési lap” kitöltésével, majd a kitöltött nevezési lapot a Hosz Központi Iroda részére (iroda@hsz.hu) eljuttatva történik a regisztráció.

NEVEZÉSI LAP - Nyomtatvány
Központi iroda: Levelezési cím: 1581 Budapest, Pf. 65.
Fax (városi): 06-1/450-0347, Fax (HM): 02-261-77
Email: iroda@hsz.hu

A horgászversenyen 41 csapat indulására van lehetőség. A csapatok jelentkezését nevezési sorrend alapján vesszük figyelembe!

Nevezési díj: 10.000 Ft/csapat

Programtervezet:

Gyülekező, regisztráció a horgásztónál: 2016.05.27. 16.00-16.30-ig
Köszöntő, megnyitó, versenyszabályok ismertetése: 2016.05.27. 16.30-16.45-ig
Horgászhelyek kisorsolása: 2016.05.27. 16.45-17.00-ig
Horgászhelyek elfoglalása, etetés: 2016.05.27. 17.00-18.00-ig
Verseny kezdete: 2016.05.27.18.00
Verseny vége: 2016.05.28. 18.00
Mérlegelés: Folyamatos
 
 Eredményhirdetés: 2016.07.28. 18.30

A VERSENYHORGÁSZAT SZABÁLYAI

• Minden versenyző köteles a versenyszabályzat minden pontját betartani.
• A verseny kezdetét és végét a sorsoláskor bemutatott hangjelzés jelzi. Ezek jelzéseit kötelező betartani.
• A versenyzők annyi botot tarthatnak és szerelhetnek össze, amennyit akarnak, de egyszerre csak legfeljebb négy (4) bottal horgászhatnak a csapatok.
• A verseny ideje alatt a csapatok négy bottal tetszőleges szerelékkel horgászhatnak botonként maximum két horoggal, szomszédjaikat nem zavarhatják.
• A verseny ideje alatt minden hal beleszámít a pontozásba!
• Hármas horog használata tilos!
• Az elektronikus, akusztikus és vizuális kapásjelzők megengedettek.
• Engedélyezett a rádió-távjelzős elektromos kapásjelző használata.
• Folyamatosan etetni kizárólag partról, csak emberi erőn és - ügyességen alapuló eszközökkel lehet.
• Engedélyezett az etető csúzli, egy vagy két kézzel működtetett cső a bojlik bedobásához, egy vagy két kézzel tartott nagy nyeles kanál, a földre helyezett és mindkét kézzel működtetett csúzli, esetleg gumiszalaggal, rugóval, oldódó tasakkal, oldódó szállal működő eszközök; rakéták, melyek belső átmérője nem lehet nagyobb 50 mm-nél, hossza pedig 200 mm-nél, és horgászbottal dobják be.
• Etetőhajó és Csónak használata, a verseny ideje alatt TILOS!
• Halradar használata tilos!
• A csapatoknak a számukra kijelölt horgászhelyen belül kell horgásznia.
• Sátrak (tábor kialakítása), személyes dolgok elhelyezése közvetlenül a horgászhelyen lehetséges.
• A megakasztott hal sikeres kiemelésében segítség igénybe vehető (csapattárs).
• A hal kifogása érvényesnek számít akkor is, ha véletlenül a száján kívül akad be a horog.
• Szándékosan szabálysértő módon kifogni a halat szigorúan TILOS!
• Halfogás esetén a kifogott halat a mérlegelésig sértetlenül kell tárolni, majd a mérlegelés, bejegyzés és fotózás után vissza kell engedni.
• A halak elhelyezésére megnedvesített pontymatrac és min. 2,5m- es gyűrűs haltartó valamint pontyzsák használata kötelező!
• A halakat gyűrűs haltartóban, pontyzsákban kell élve tartani és verseny ideje alatt a pontyzsáknak teljes terjedelmében a vízben kell lennie.
• Fém haltartó használata tilos!
• Minden 5 kg-ot meghaladó hal fogását a versenybizottságnak azonnal jelezni kell.
• Elegendő pontyzsákkal kell rendelkezniük (minimum 2 db/csapat).
• Sebfertőtlenítő használata kötelező!
• Ha a kifogott hal elpusztul, nem számít bele a versenybe.
• A verseny végét jelzést követően a készségeket azonnal ki kell húzni a vízből, a jelzés után horogra került halakat már nem mérlegeljük.
• Lefújás előtt történt bevágás esetén a fogott hal beleszámít a versenybe akkor is, ha a fárasztás a jelzés után fejeződik be.
• A verseny végeztével a rajthelyet tiszta állapotban kell hagyni.
• A verseny ideje alatt a Pródi horgásztó házirendjét be kell tartani!

MÉRLEGESLÉS SZABÁLYAI


• A mérés folyamatos
• Méréskor a súly jelzésének jól láthatónak kell lennie a rendezők és a versenyzők számára egyaránt.
• Minden halat a szervezők által biztosított tartóhálóban kell lemérni, ezt benedvesítik, és megállapítják az önsúlyát minden mérés előtt. A tartóhálóknak speciálisan a pontyok lemérésére alkalmas fajtájúaknak kell lenniük. Vízáteresztő és rácsos szerkezetű, lágy, szintetikus anyagból készüljön.
• Minden kifogott halat külön- külön, egyesével kell felírni a mérlegelő lapokra, kivéve a kárász és keszegfélék.
• A méréseket a Versenybizottság hajtja végre.
• Mérlegelésre és az alapján értékelésre csak élő halak kerülhetnek. Ennek igazolása, hogy a hal mérlegelés után elúszik a versenybíró jelenlétében.
• Bármilyen más jellegű probléma, kérdés felmerülése esetén a Versenybizottság a helyszínen dönt, és állásfoglalását közli.


SZANKCIÓK


Versenyből való kizárással jár:
• a gondatlanságból megcsonkított vagy sérült hal
• a halakkal való kulturálatlan bánásmód
• Minden figyelmeztetés 10 kg hal levonásával jár az eredményekből.
• Figyelmeztetés jár azért, ha bárki más a csapattagokon kívül szákol, etet, vagy fáraszt.
• Figyelmeztetés jár, ha a csapatok engedély nélkül külső segítséget vesznek igénybe, valamint a verseny kezdetét jelző hangjelzés előtt horgászni kezdenek.
• Figyelmeztetés jár, ha a csapattagok valamelyike horgászhoz nem méltóan viselkedik, és a halakat nem megfelelően tárolják.
• A Versenybíróság rendelkezik azon joggal mind a versenyek ideje alatt, mind az eredményhirdetés idején, hogy büntetéseket szabjon ki csapatokra, ha azok szabálysértést követnek el.
• Minden, a szabályokban nem leírt, nem szabályozott kérdésben a versenyszervezők állásfoglalásai az irányadóak.


ÉRTÉKELÉS


• A végső sorrendbe sorolást a szervezők illetve a versenybírák végzik a verseny zárását követően.
• A fogott összsúly (összes kilogramm) alapján történik a végső sorrend felállítása.
• Azonos súlyok esetén a legnagyobb súlyú hal megfogásával bíró párost illeti az elsőbbség.
• Ha még mindig fennáll a holtverseny, akkor az elsőbbség azt a csapatot illeti, akinél nagyobb a fogások átlagsúlya (összes súly/fogások száma).
Díjazásra kerül:
• az I-III. helyezett,
• a legnagyobb halat kifogó versenyző,
• a legtöbb halat kifogó versenyző.

PRÓDI HORGÁSZTÓ HÁZIRENDJE

A horgászhelyet gépkocsival meg lehet közelíteni, de ezt követően csak gyalogosan lehet közlekedni a tó körül. Az autót csak abban az esetben hagyhatják a parton, ha a horgászat folyamán nem közlekednek vele. Akik közlekedni szeretnének az autóval, azoknak kipakolás után a  parkolóban kell hagyniuk, és csak a horgászat befejeztével bepakolás céljából állhatnak vele vissza.
Horgászni álláshelyenként maximum 4 bottal lehet, azokon 1-1 horoggal.
Csak szakáll nélküli horog használható, nagy sebet okozó horgok használata TILOS. A horog által okozott sebet fertőtlenítsük.
Végszereléknek elhagyósnak kell lennie. Bármely típusú elhagyós végszerelék megfelelő.
Csónak használata engedélyezett. Etetőcsónak használata engedélyezett.
Csónakkal való etetés, behordás, fárasztás engedélyezett.
Etetni csónakból naponta kétszer lehetséges, reggel 0600-0700 és délután 1700-1800!
Csónakot minden horgász csak saját felelősségére használhat. Esetleges balesetért felelősséget nem vállalunk. Csak dőlőbója elhelyezése engedélyezett, de távozáskor azokat össze kell szedni.
A halak fényképezése kizárólag guggoló testhelyzetben, a halat a pontymatrac felett tartva lehetséges! TILOS a halak álló testhelyzetben való fényképezése!
Szigorúan TILOS a halak bármilyen módszerrel való megjelölése, esetleges csonkítása. A kifogott hallal minden horgász köteles a lehető legkíméletesebb módon bánni. A hallal durván bánó horgászt a tó területéről a tógazda kitilthatja.
Halkiemelő matrac, nagyméretű sűrű merítő, sebfertőtlenítő használata kötelező!
A tóban fürödni TILOS!
A halőr utasításait maradéktalanul végre kell hajtani. Látogatókat előzetes bejelentés alapján fogadhatnak.
A horgászat befejezése után a csomagokat ellenőrzés céljából be kell mutatni, ill. indokolt esetben az őr kérésére mindenki köteles járműve tartalmát ellenőrzés céljából megmutatni.
A jegy átvétele a tó házirendjének automatikus elfogadását jelenti! A szabályokat megszegő horgászokat a tó területéről a tógazda kitilthatja!
Látogató fogadása engedély és díjköteles, 07:00-tól 17:00-ig lehetséges.

Tájékoztató: A jelentkezési határidő lejárata után nevezési díjat nem áll módunkban visszafizetni!



